Lucas Toreira jixtieq jibqa' ma' Atletico Madrid Il-player ta' nofs il-ground Urugwajan, Lucas Toreira, ma jixtieqx jirritorna ma' Arsenal. Bħalissa dan il-plejer qed jilgħab fil-La Liga Spanjola minħabba li jinsab misluf ma' Atletico de Madrid. S'issa hu diġá lagħab l-ewwel logħbiet tiegħu mat-tim li jilgħab fil-Wanda Metropolitano u intqal li qed iħossu għal qalbu ħafna ma' dan it-tim. Torreira jaf li jekk jirritorna fl-Emirates Stadium mhux se jsib postu fl-ewwel ħdax tal-coach Mikel Arteta. Hu jittama wkoll li jaqta' figura tajba mal-Colchoneros sabiex ikunu jistgħu jakkwistawh għal kollox fl-aħħar ta' dan l-istaġun. Torreira għandu 24 sena u fil-passat lagħab ukoll ma' Pescara u Sampdoria.